User:Leewenke/sandbox

Museu Postal i Filatèlic de Barcelona Palau de la Virreina, Rambla, 99 El Museu Postal i Filatèlic va néixer gràcies a la important donació de l'empresari i col·leccionista barceloní Ramon Marull. Ubicat a la tercera planta del Palau de la Virreina, va romandre obert al públic entre el 1959 i el 1984. A partir d’aquesta data, el Palau va destinar-se a acollir la seu de la Regidoria de Cultura de l’Ajuntament de Barcelona, fet que va comportar el trasllat del museu al Palau de Pedralbes i, definitivament, el seu tancament al públic.

El museu, el primer de l’estat d’aquesta matèria, oferia un extens repàs de la història postal i la filatèlia. Entre els fons destacava especialment la col·lecció universal de segells donada per Ramon Marull, formada per 65.237 segells. Aquesta interessant col·lecció és avui accessible a través del catàleg en línia del web.

El Palau de la Virreina és un dels notables exemples d’arquitectura civil barroca de la ciutat. Declarat monument nacional l’any 1941, en l’actualitat continua acollint els serveis culturals municipals i també, un centre d’exposicions.